102 BIOGRAPHIE ET CORRESPONDANCE 
A Monsieur 
Monsieur le Baron Philippes Sydney, etc. 
à Londres 
auprès de Monseign: le Comte de Lecester, son oncle, 
Monsieur, ne se trouvant rien en ma puissance que je vous 
pensse envoyer, pour vous demonstrer la bonne affection que j'ay 
de vous faire humble service, que ce petit livre que j'ay faict des 
plantes les plus rares que j'ay observées en mon voyage d’Espaigne, 
je n’ay voulu faillir de vous en envoyer ung exemplaire par la voye 
du M° des Postes d’Anvers ; esperant que vous le recevrez aussi 
humainement que quelque plus grand present qui vous auroit esté 
presenté par quelcun plus riche que moy. Ce que je vous prie vou- 
loir faire, et avoir ceste persuasion de moy, que je vous demoure- 
ray tousjours humble serviteur en ce qu’il plaira me commander. 
Il y a jà long temps que n'avons eu aucunes nouvelles de vous, ël 
Mons’ Languet s’en est souvent plaindi à moy, me disant qu'estiez 
devenu paresseux. Je pense bien qu'il n'aura oublié de le reprocher 
en la lettre qu'il vous ecrit, laquelle va joincte à la presente. Vous 
lui donnerez response à V'° commodité, mais je désireroye que ce 
fust à la premiere, à fin de luy oter ceste persuasion. 
Au resle je priray Dieu de vous donner, Monsieur, en santé 
longue vie, avec tout heur et contentement, me recommandant 
humblement à V® bonne grace, comme aussi faict mon hoste le 
_ Docteur Aicholz. 
De Vienne ce 19 de Mars 1576, 
Vostre humble servitr 
Charles de l'Ecluse. 
Le Chœus envoyé vers l'Empereur eut 
hier apres midy audience, c’est à dire 
= vint presenter ses leltres à l'Empereur. 
On pense qu'il soit envoyé pour denon- i 
_ Cer à Sa Mt qu'il ne s'empesche pas des 
